เอาแล้วไง! สธ.จ่อเอาผิด “โยคะเบียร์” - FINNOMENA
กระทรวงสาธารณสุข เร่งสอบกรณี "โยคะเบียร์" จากกรณีที่มีการเสนอข่าวตามสื่อออนไลน์ เรื่องคลาสโยคะเบียร์ เทรนด์ใหม่คนรักสุขภาพ ซึ่งมีต้นกำเนิดมาจากต่างประเทศ ที่ปัจจุบันมีการเปิดสอนที่ประเทศไทย
28 เม.ย. 2560

กระทรวงสาธารณสุข เร่งสอบกรณี “โยคะเบียร์” จากกรณีที่มีการเสนอข่าวตามสื่อออนไลน์ เรื่องคลาสโยคะเบียร์ เทรนด์ใหม่คนรักสุขภาพ ซึ่งมีต้นกำเนิดมาจากต่างประเทศ ที่ปัจจุบันมีการเปิดสอนที่ประเทศไทย
โดยรูปแบบคือผู้เข้าร่วมจะต้องเล่นโยคะ และมีเบียร์เป็นส่วนประกอบในการทำท่าทางต่างๆ เช่น เอาขวดเบียร์มาช่วยในการทรงตัว ในระหว่างเล่นโยคะในท่าต่างๆ ผู้เล่นจะสามารถจิบเบียร์ไปด้วยได้ โดยจะใช้เวลาครั้งละประมาณ 1 ชั่วโมง
จากการเฝ้าระวังการกระทำความผิดของกรมควบคุมโรค เผยว่าการจัดกิจกรรมดังกล่าวเป็นการจัดกิจกรรมที่สวนทางกับการรักษาสุขภาพอย่างสิ้นเชิง
อีกทั้งกิจกรรมดังกล่าวมีวัตถุประสงค์เพื่อขายสินค้า ประชาสัมพันธ์และส่งเสริมการขายเครื่องดื่มแอลกอฮอล์ จึงถือเป็นการสื่อสารการตลาด ตามนิยาม อันเป็นการโฆษณาเครื่องดื่มแอลกอฮอล์ ตามมาตรา 32 ประกอบมาตรา 3 ของ พ.ร.บ.ควบคุมเครื่องดื่มแอลกอฮอล์ พ.ศ.2551
ทั้งนี้ กรณีการใช้กิจกรรมการสื่อสารการตลาดโยคะเบียร์ หากพบมีความผิดตามมาตรา 32 จะมีโทษจำคุกไม่เกิน 1 ปี ปรับไม่เกิน 500,000 บาทหรือทั้งจำทั้งปรับ และมีโทษปรับรายวันอีกวันละไม่เกิน 50,000 บาท จนกว่าจะเลิกโฆษณา ในส่วนของกรณีนี้ กรมควบคุมโรค อยู่ระหว่างรวบรวมพยานหลักฐานดำเนินคดี และจะดำเนินการตามขั้นตอนต่อไป
ที่มา : https://www.pptvthailand.com
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: